**BIZTONSÁGI ADATLAP**

készült a 1907/2006/EK és a 2020/878/EU rendelet szerint

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító**:  **DOMA Vízkőoldó**

UFI: 9NNC-5QUS-G12M-RG6R

**1.2. Az anyag vagy keverék megfelelő azonosított felhasználása, illetve ellenjavallt felhasználása:**

**Azonosított felhasználás:** savas tisztítószer, vízköves felületek tisztítása, feloldása, foglalkozásszerű felhasználásra.

**Ellenjavallt felhasználás:** a fentitől eltérő, illetve lakossági felhasználás.

**1.3. A biztonsági adatlap szállítójának adatai:** Doma Clean Kft.
 2095 Pilisszántó, Petőfi Sándor u. 16.

 Tel/Fax: 06-26-349-594

 e-mail: info@domaclean.hu

 www.domaclean.hu

**A biztonsági adatlapért felelős személy elérhetősége:** info@domaclean.hu

**1.4. Sürgősségi telefonszám:**

Egészségügyi Toxikológiai Tájékoztató Szolgálat (1097 Budapest, Albert Flórián út 2-6.)

Tel.: +36 80 201-199 (0-24 órában, díjmentesen hívható – csak Magyarországról)

+36 1 476 6464 (0-24 órában, normál díj ellenében hívható – külföldről is)

**2. szakasz: A veszély azonosítása**

**2.1. Az anyag vagy keverék osztályozása:** az 1272/2008/EK (CLP**[[1]](#footnote-1)**)rendelet:

Veszélyes keverék: Eye Irrit. 2, H319: Súlyos szemirritációt okoz.

 Skin Irrit. 2, H315 Bőrirritáló hatású.

**2.2. Címkézési elemek:** piktogram: GHS07; Figyelmeztetés: Figyelem

|  |  |
| --- | --- |
| **FIGYELEM**exclam | **A keverék veszélyeire/kockázataira figyelmeztető H-mondatok:**H315: Bőrirritáló hatású.H319: Súlyos szemirritációt okoz.**Óvintézkedésre vonatkozó P-mondatok:**P101: Orvosi tanácsadás esetén tartsa kéznél a termék edényét vagy címkéjét.P102: Gyermekektől elzárva tartandó.P280: Védőkesztyű, szemvédő használata kötelező.P301+P312: LENYELÉS ESETÉN: Rosszullét esetén forduljon TOXIKOLÓGIAI KÖZPONTHOZ vagy orvoshoz.P305+P351+P338: SZEMBE KERÜLÉS ESETÉN: Óvatos öblítés vízzel több percen keresztül. Adott esetben a kontaktlencsék eltávolítása, ha könnyen megoldható. Az öblítés folytatása. P337 + P313: Ha a szemirritáció nem múlik el: orvosi ellátást kell kérni. |

**Veszélyt meghatározó komponensek: -**

Mosószer rendelet [648/2004/EK] szerint: Összetevők: 5%-nál kevesebb nemionos felületaktív anyag.

Tartalmaz: illatszerek (Hexyl Cinnamal).

**2.3. Egyéb veszélyek:** a termék nem tartalmaz az (1907/2006/EK rendelet XIII. melléklet) alapján PBT, vPvB tulajdonságokkal rendelkező összetevőt 0,1% vagy annál magasabb koncentrációban. A REACH XVII. mellékletében és módosításaiban a termék forgalomba hozatalára és felhasználására vonatkozó korlátozás nincs. A termék nem tartalmaz endokrin károsító tulajdonsággal rendelkező anyagot 0,1% vagy annál magasabb koncentrációban.

**Fizikai-kémiai veszély:**nem tűzveszélyes, nem robbanásveszélyes. Vizes savas oldat, aktív klórtartalmú tisztítószerekkel mérgező klórgázt fejleszt. Lúgokkal reagál. Fémeket megtámadhatja, korrozív hatású (réz, alumínium, vasötvözetek).

**Egészségkárosító veszély:** irritálja a szemet és a bőrt. Permete belélegezve izgathatja a légutakat. Hosszas és tartós érintkezése kiszáríthatja a bőrt.

**Környezetkárosító hatás:** előírásszerű kezelés, tárolás és ártalmatlanítás esetén a környezetkárosító hatás kockázatával nem kell számolni.

**3. szakasz: Összetétel / összetevőkre vonatkozó információk**

**3.2. Keverékek**

**Kémiai jelleg:** keverék, savas, vizes oldat.

|  |  |  |
| --- | --- | --- |
| **Veszélyes összetevő** | **Koncentráció** | **veszélyességi osztály, kategória,****H-mondat** |
| Foszforsav (ortofoszforsav)\*CAS-szám: 7664-38-2EK-szám: 231-633-2Index-szám: 015-011-00-6 | <20% | Met. Corr. 1, H290, Skin Corr. 1B, H314  |
| 2-propil-heptanol, etoxilált\*\*(polimer)CAS: 160875-66-1EK-szám: nincs, polimer | 1 – <3% | Acute Tox. (oral) 4, H302;Eye Dam. 1, H318 |

\*Egyedi koncentrációs határérték: Eye Irrit. 2; H319: 10 % ≤ C <25 %;

 Skin Corr. 1B; H314: C ≥ 25 %; Skin Irrit. 2; H315: 10 % ≤ C <25 %

\*\* besorolása gyártói.

A termék besorolása a pontos összetételnek megfelelően történt.

A Vesz. osztály és kategória, a H-mondat(ok) teljes szövegét lásd a 16. szakaszban.

A termék egyéb komponensei nem tekinthetők az adatlapjuk és/vagy a hatályos jogszabályok szerint veszélyes anyagnak, illetve koncentrációjuk a készítményben nem éri el azt a mértéket, amely fölött jelenlétüket a biztonsági adatlapon fel kell tüntetni, és a veszélyesség szerinti besorolásnál figyelembe kell venni.

**4. szakasz: Elsősegély-nyújtási intézkedések**

**4.1. Az elsősegély-nyújtási intézkedések ismertetése:**

**Általános tudnivalók:** a sérültet távolítsuk el a veszély forrásától. Az elszennyeződött ruházatot, lábbelit azonnal le kell venni! Eszméletlen vagy görcsös állapotban lévő beteggel folyadékot itatni vagy annál hányást kiváltani nem szabad!

**Az elsősegélynyújtás szakszerűsége és gyorsasága nagyban csökkentheti a tünetek kialakulását és súlyosságát.**

**Belélegzés esetén:** nagy mennyiségű permet belégzése esetén az érintett személyt vigyük friss levegőre.

**Bőrrel való érintkezés esetén:** az érintett bőrfelületet folyóvízzel és szappannal alaposan le kell mosni. Tartós irritáció esetén forduljunk orvoshoz.

**Szembe kerülése esetén:** legalább 10 percig tartó alapos szemöblítést kell végezni folyóvízzel a szemhéjszélek széthúzása és a szemgolyó állandó mozgatása közben. A sérültet szakorvoshoz kell kísérni.

**Lenyelés esetén:** ha a sérült eszméleténél van, akkor száját vízzel óvatosan ki kell öblíteni és itassunk vele vizet. NE HÁNYTASSUNK! Azonnal forduljunk orvoshoz! A címkét mutassuk meg az orvosnak.

**4.2. A legfontosabb – akut és késleltetett – tünetek és hatások:** irritáció.

**4.3. A szükséges azonnali orvosi ellátás és különleges ellátás jelzése:** amennyiben mérgezési tünetek jelentkeznek, vagy mérgezés gyanúja merül fel, azonnal hívjunk orvost, és mutassuk meg a termék címkéjét, illetve biztonsági adatlapját.

**5. szakasz: Tűzvédelmi intézkedések**

**5.1. Oltóanyag**

**Megfelelő oltóanyag:** környezetben égő anyagok alapján kell megállapítani; minden szokásos oltóanyag megfelelő.

**Az alkalmatlan oltóanyag:** nincs adat

**5.2. Az anyagból vagy keverékből származó különleges veszélyek**: mérgező, irritáló hatású gőzök/gázok (foszfor-oxidok, szén-dioxidok) keletkezhetnek.

**5.3. Tűzoltóknak szóló javaslat:** megfelelő védőruha és a környezet levegőjétől független légzőkészülék szükséges. A védőfelszereléssel nem rendelkező személyeket távolítsuk el. Kémiai tűzként kezelendő.

Egyéb információk: a termék maga nem tűzveszélyes. A szennyezett tűzoltóvizet külön kell gyűjteni, ne engedjük a csatornába.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** a mentesítés során egyéni védőfelszerelés szükséges: védőruha, védőkesztyű, védőszemüveg. Kerülni kell a termék szembejutását és bőrrel való érintkezését, belégzését! Védőfelszereléssel nem rendelkező személyeket el kell távolítani!

**6.2. Környezetvédelmi óvintézkedések:** ne juttassuk a csatornába, élő vizekbe, talajba.

**6.3. A területi elhatárolás és a szennyezésmentesítés módszerei és anyagai:** nagy mennyiségű kiömlött terméket inert folyadékfelszívó anyaggal (pl. homok, föld) kell befedni, felitatni, összegyűjteni és zárt tartályban, megfelelően felcímkézve tárolni, majd a helyi előírásoknak megfelelően megsemmisíteni. A maradékot bő vizes felmosással lehet feltakarítani, sok vízzel kell öblíteni. Ne engedje keveredni lúgos vagy aktív klórtartalmú anyagokkal. Kis mennyiségű kiömlött terméket sok vízzel le kell öblíteni.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések:** kerülni kell a termékkel való közvetlen érintkezést, annak bőrre-, szembejutását, véletlen lenyelését, permetének belélegzését. Ne keverjük más tisztítószerekkel, lúgos vagy aktív klórtartalmú készítményekkel. Használata után mossunk kezet!

**7.2. A biztonságos tárolás feltételei, az esetleges összeférhetetlenséggel együtt**

Szorosan lezárt eredeti tárolóedényzetben, hűvös, jól szellőző, fagymentes helyen, lúgoktól, aktív klórtartalmú tisztítószerektől elkülönítve, élelmiszerektől, italtól, takarmánytól távol tároljuk! Hőforrástól tartsuk távol.

Gyermekek ne férhessenek hozzá!

**7.3. Meghatározott végfelhasználás (végfelhasználások):** savas tisztítószer a szervetlen szennyeződések eltávolítására, elsősorban foglalkozásszerű felhasználásra. A felhasználóknak ismerniük kell a használati útmutatót és be kell tartaniuk a kezelésre, tárolásra vonatkozó előírásokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határérték** (Munkahelyi levegőben megengedett, illetve eltűrhető értékek):

**foszforsav:** ÁK: 1 mg/m3; CK: 2 mg/m3 (EU1, N) — 5/2020. (II. 6.) ITM rendelet

ÁK: egy műszakra megengedett átlagkoncentráció, amely a dolgozó egészségére nem fejt ki káros hatást.

CK: megengedett csúcskoncentráció, rövid ideig megengedhető levegőszennyezettség egy műszakon belül.

**Foszforsav hatásmentes koncentrációja**

**DNEL** - DERIVED NO EFFECT LEVEL (a származtatott hatásmentes humán-expozíció szintje)

DNEL: 1 mg/m3 (lokális, belégzés) - forrás: DGUV DNEL lista

**A munkavégzés feltételei:** a munkavégzés során be kell tartani a vegyi anyagokkal folytatott tevékenységek általános munkabiztonsági és higiénés előírásait. Körültekintően végzett munkával meg kell előzni a termék permetének belélegzését, bőrre-, szembejutását, véletlen lenyelését! Nyálkahártyára, bőrre, nyílt sebre ne kerüljön!

**8.2. Az expozíció ellenőrzése**

**Műszaki intézkedések:**

* A munkatérben megfelelő szellőzést kell biztosítani, erre permetezéses felhasználási mód esetén külön figyelmet kell fordítani.
* Szemmosó pohár, védőfelszerelés, folyóvizes tisztálkodás biztosítása.

**Higiéniai intézkedések:**

* Használata közben étkezni, inni és dohányozni nem szabad!
* A munka befejezése után alapos kézmosás szükséges.

**Személyi védőfelszerelés:**

1. szem-/arcvédelem ha a szembefröccsenés veszélye fennáll, akkor az MSZ EN 166

szabványnak megfelelő, védőszemüveg használata szükséges. (nagy mennyiségek kezelésekor, ipari műveletek során, mentesítésnél, stb).

b) bőrvédelem

 i. kézvédelem saválló védőkesztyű használata javasolt (butilgumi, PVC, nitrilgumi).

A kesztyű anyagának kiválasztásakor vegyük figyelembe a termék alkalmazásaiból fakadó expozíciót (rövid vagy hosszú behatási idő, mechanikai igénybevétel, teljes érintkezés veszélye, ráfröccsenés veszélye) és a kesztyű áteresztőképességére, áttörési idejére, mechanikai ellenállóképességére stb. megadott gyártói adatokat.

 ii. egyéb Nincs adat.

c) a légutak védelme megfelelő szellőzés esetén nem szükséges. Szűk térben, permetezéses

felhordás esetén, ha a foszforsav koncentrációja a levegőben meghaladja a megengedett határértékeket, továbbá rossz szellőzés és/vagy szórással történő felhasználás esetén az MSZ EN 149, ill. MSZ EN 143 szabvány szerinti légzésvédő eszköz használata szükséges.

d) hőveszély Nincs adat.

**A környezeti expozíció elleni védekezés:** Kerüljük el a hígítatlan termék csatornába, felszíni vizekbe, talajba jutását.

**Egyéb információ:** az egyéni védőfelszerelést a munkahelynek, a veszélyes készítmény mennyiségének, koncentrációjának megfelelően kell választani. A fentiek a szakszerűen végzett tevékenységre és rendeltetésszerű felhasználási feltételekre vonatkoznak, átlagosnak tekinthető körülmények között. Amennyiben ettől eltérő viszonyok vagy rendkívüli körülmények között történik a munkavégzés, a további szükséges teendőkről és az egyéni védőeszközökről szakértő bevonásával ajánlott dönteni.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

a) Halmazállapot: folyékony

b) Szín: áttetsző folyadék, világos lila

c) Szag: illatosított (orgona illat)

d) Olvadáspont/fagyáspont: (folyáspont) nincs adat

e) Forráspont vagy kezdő forráspont és

 forrásponttartomány: 100°C felett

f) Tűzveszélyesség: nem éghető

g) Felső és alsó robbanási határértékek: nincs adat

h) Lobbanáspont: nem jellemző, vizes oldat, nincs adat

i) Öngyulladási hőmérséklet: nincs adat

j) Bomlási hőmérséklet: nincs adat

k) pH: 1 – 2 (20°C-on)

l) Kinematikus viszkozitás:

40°C-on: nincs adat

100°C-on: nincs adat

m) Oldhatóság

Oldhatóság vízben: korlátlanul elegyedik

Oldhatóság egyéb oldószerben nincs adat

n) N-oktanol/víz megoszlási hányados

 (log érték) nincs adat

o) Gőznyomás 20°C-on: nincs adat

p) Sűrűség és/vagy relatív sűrűség: 1,14 g/cm3 (20°C-on)

q) Relatív gőzsűrűség: nincs adat

r) Részecskejellemzők: nincs adat

**9.2. Egyéb információk**

Bepárlási maradék: 23,5 g/100 g

**10. szakasz: Stabilitás és reakciókészség**

**10.1. Reakciókészség:** lúgokkal és aktív klórtartalmú készítményekkel hevesen reagál. Fémeket megtámadhatja, korrozív hatású (réz, alumínium, vasötvözetek).

**10.2. Kémiai stabilitás:** előírásszerű kezelés és tárolás esetén stabil. Közönséges körülmények (szokásos hőmérséklet-, és nyomásviszonyok, valamint a 7. szakasz alatt előírt tárolási körülmények) között a termék stabil.

**10.3. A veszélyes reakciók lehetősége:** lúggal, aktív klórtartalmú tisztítószerekkel reakcióba lép. Klórgáz fejlődhet.

**10.4. Kerülendő körülmények:** hőhatás, fagy, érintkezés lúgokkal, aktív klórtartalmú készítményekkel (pl. hipoklorit).

**10.5. Nem összeférhető anyagok:** erős lúgok, klórtartalmú tisztítószerek, oxidáló anyagok. Ne keverjük más készítményekkel, lúgos kémhatású tisztítószerekkel.

**10.6. Veszélyes bomlástermékek**: nincs adat.

**11. szakasz: Toxikológiai információk**

**11.1. Az 1272/2008/EK rendeletben meghatározott, veszélyességi osztályokra vonatkozó információk:** a termékkel célzott toxikológiai vizsgálatokat nem végeztek, toxikológiai megítélése az egyes komponensekre vonatkozó adatok, besorolása a
CLP-rendelet alapján történt.

Akut toxicitás: a rendelkezésre álló adatok alapján az osztályozás kritériumai nem teljesülnek.

**Az összetevőkre vonatkozó adatok:**

**Foszforsav:**

Dermális LD50 (nyúl): 2740 mg/ttkg

Bőrirritáció: mar (OECD 404), nem szenzibilizál.

**Nemionos tenzid (zsíralkohol etoxilált):**

Orális LD50 (patkány): 500 - 2000 mg/ttkg

Bőrirritáció: enyhe, OECD 404; Szem: erős, károsodás veszélye/irreverzibilis károsodás, OECD 405

Nem szenzibilizál.

**A termékkel történő expozíció tünetei:**

Belégzés: permetének belégzése izgathatja a légutakat.

Lenyelés: a gyomor-bélrendszer nyálkahártyájának károsodását okozhatja.

Szem/bőr: irritál. Könnyezést, égő érzést okozhat, súlyos szemkárosodást okozhat tartós, ill. többszöri érintkezés esetén.

|  |  |  |
| --- | --- | --- |
|  | Bőrkorrózió/bőrirritáció: | Bőrirritáló hatású. |
|  | Súlyos szemkárosodás/ szemirritáció: | Súlyos szemirritációt okoz. |
|  | Légzőszervi vagy bőrszenzibilizáció: | A rendelkezésre álló adatok alapján az osztályozás kritériumai nem teljesülnek. |
|  | Csírasejt mutagenitás: | A rendelkezésre álló adatok alapján az osztályozás kritériumai nem teljesülnek. |
|  | Rákkeltő hatás: | A rendelkezésre álló adatok alapján az osztályozás kritériumai nem teljesülnek. |
|  | Reprodukciós toxicitás: | A rendelkezésre álló adatok alapján az osztályozás kritériumai nem teljesülnek. |
|  | Egyetlen expozíció utáni célszervi toxicitás (STOT): | A rendelkezésre álló adatok alapján az osztályozás kritériumai nem teljesülnek. |
|  | Ismétlődő expozíció utáni célszervi toxicitás (STOT): | A rendelkezésre álló adatok alapján az osztályozás kritériumai nem teljesülnek. |
|  | Aspirációs veszély: | A rendelkezésre álló adatok alapján az osztályozás kritériumai nem teljesülnek. |

**11.2 Egyéb veszélyekkel kapcsolatos információ**

A termék nem tartalmaz endokrin károsító tulajdonsággal rendelkező anyagot 0,1% vagy annál magasabb koncentrációban.

**12. szakasz: Ökológiai információk**

**12.1**. **Toxicitás:** a készítménnyel célzott vizsgálatokat nem végeztek. Megítélése kizárólag az egyes komponensekre vonatkozó ökotoxikológiai adatok alapján, besorolása a CLP-rendelet veszélyes készítményekről szóló rendelkezései alapján történt.

A termék összetevőire vonatkozó toxicitási adatok:

**Foszforsav:** LC50 (*Gambusia affinius,* 72 óra): 138 mg/l; EC50 (aktivált iszap): 270 mg/l

**12.2. Perzisztencia és lebonthatóság:** a készítménynem perzisztens, bioakkumuláció nem várható.

A termék nemionos tenzid összetevője biológiailag könnyen lebontható (>90%, OECD 303 teszt), azaz a termékben lévő felületaktív anyag megfelel a 648/2004/EK rendeletben előírt biológiai lebomlási kritériumoknak. Az ezt alátámasztó adatok mindenkor a tagállamok illetékes szerveinek a rendelkezésére állnak, és közvetlen kérésükre vagy a tisztítószer gyártó kérésére megtekinthetők.

A foszforsav szervetlen anyag, a biológiai lebomlási kritériumok nem vizsgálhatók.

**12.3. Bioakkumulációs képesség:** nem várható.

A foszforsav nem bioakkumulálódik, a megoszlási hányados (log Po/w ) értéke: kb. 0,3.

**12.4. A talajban való mobilitás:** mobilis.

**12.5. A PBT- és a vPvB-értékelés eredményei:** A termék nem tartalmaz PBT és vPvB anyagot 0,1% vagy annál magasabb koncentrációban.

**12.6. Endokrin károsító tulajdonságok**

A termék nem tartalmaz endokrin károsító tulajdonsággal rendelkező anyagot 0,1% vagy annál magasabb koncentrációban.

**12.7. Egyéb káros hatások:** a terméket nagy mennyiségben nem szabad a közművek szennyvízcsatornáiba, valamint a természetes felszíni vizekbe és a talajvízbe juttatni; mert az a pH-érték csökkenéséhez vezethet; az alacsony pH károsítja a vízi élőlényeket. Ha hígított formában a szennyvízcsatornába vezetik, az erre vonatkozó helyi előírások (pl.: pH-érték) követendők.

**13. szakasz: Ártalmatlanítási szempontok**

**13.1. Hulladékkezelési módszerek:**

Termékhulladék:

A termékhulladék, ill. elhasznált termék a veszélyes hulladék kategóriába tartozik. Kezelésére a 225/2015. (VIII. 7.) Korm. rendeletben, valamint a 72/2013. (VIII. 27.) VM rendeletben, ill. az EU szabályozásában foglaltak az irányadók.

A hulladéktípusok megnevezése a 72/2013. (VIII. 27.) VM rendelet alapján:

Hulladék azonosító kód: 20 01 29\*

Veszélyes anyagokat tartalmazó mosószer vagy

Hulladék azonosító kód: 20 01 14\*

Savak

Az alaposan vízzel kitisztított, hulladékká vált csomagolóanyag besorolása:

Hulladék azonosító kód: 15 01 02 műanyag csomagolási hulladék

Termékmaradékot tartalmazó göngyöleget szintén a fenti Korm. rendelet, ill. az EU előírásait betartva kell kezelni.

Szennyvíz:

A rendeltetésszerű felhasználás során keletkező szennyvíz minőségének élővízbe, ill. közcsatornába bocsátás esetén a 220/2004. (VII. 21.) Kormányrendeletnek és a 28/2004. (XII. 25.) KvVM rendeletnek kell megfelelnie.

**14. szakasz: Szállításra vonatkozó információk**

|  |
| --- |
|  |
|  | Szárazföldi szállítás: ADR: 387/2021. (VI. 30.) Korm. rendelet |
|  |  |
| 14.1 |  |  | UN-szám vagy azonosító szám: | nem besorolt |
| 14.2 |  |  | Az ENSZ szerinti megfelelő szállítási megnevezés: | nem besorolt |
| 14.3 |  |  | Szállítási veszélyességi osztály(ok): | nem besorolt |
| 14.4 |  |  | Csomagolási csoport: | nem besorolt |
| 14.5 |  |  | Környezeti veszélyek: | nem besorolt |
| 14.6 |  |  | A felhasználót érintő különleges óvintézkedések: | nem besorolt |

**15. szakasz: Szabályozással kapcsolatos információk**

**15.1. Az adott anyaggal vagy keverékkel kapcsolatos biztonsági, egészségügyi és környezetvédelmi előírások/jogszabályok**

**Vonatkozó közösségi joganyagok**

REACH rendelet: 1907/2006/EK és módosításai

CLP rendelet: 1272/2008/EK és módosításai

**Vonatkozó nemzeti joganyagok**

Munkavédelem: 1993. évi XCIII. törvény a munkavédelemről és módosításai; 5/2020. (II. 6.) ITM rendelet

Kémiai biztonság: 2000. évi XXV. törvény a kémiai biztonságról és módosításai; A veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai

Hulladék: a 2012. évi CLXXXV. törvény a hulladékokról, valamint a 442/2012. (XII. 29). Kormányrendeletek és a 72/2013. (VIII.27.) VM rendelet

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; 54/2014. (XII. 5.) BM rendelet

Seveso kategória (219/2011. (X. 20.) Korm. rendelet szerint): nem besorolt.

**15.2. Kémiai biztonsági értékelés:** nem készült.

**16. szakasz: Egyéb információk**

A fenti információk jelen tudásunkon alapulnak, a termék szállított állapotára vonatkoznak.

A biztonsági adatlap csak a biztonsági követelmények szempontjából jellemzi a terméket, és nem arra szolgál, hogy annak bizonyos tulajdonságait garantálja, nem helyettesíti a termékspecifikációt.

A biztonsági adatlapban foglalt információk, adatok és ajánlások ismereteink és tájékozottságunk legjaván alapszanak, és azokat a kiadás időpontjában pontosnak, helytállónak ismerjük, illetve tartjuk. Az adatlap a termék normál körülmények között történő felhasználására és kezelésére vonatkozó információkat tartalmazza.

Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, akkor a teljes felelősség a felhasználót terheli. Mivel nincs befolyásunk a termék biztonságos használatra ható minden tényezőre, az adatalap nem képezi semmilyen közvetlen vagy közvetett jogi kötelezettség vagy felelősségvállalás alapját a bármilyen körülmények között történő használatból vagy helytelen használatból, tárolásából, kezeléséből, ártalmatlanításból adódó következményekért, kárért, veszteségért, költségért.

A felhasználó saját felelősségére dönt az említett információk alkalmazásáról és a termék felhasználásáról.

|  |  |
| --- | --- |
|  | A keverék osztályozása az 1272/2008/EK rendelet szerint (információértékelési módszer): |
|  | Skin Irrit. 2 | H315 | kalkulációs módszer |
|  | Eye Irrit. 2 | H319 | kalkulációs módszer |

**A 3. szakaszban felsorolt H-mondatok:**

H290 Fémekre korrozív hatású lehet.

H302 Lenyelve ártalmas.

H314 Súlyos égési sérülést és szemkárosodást okoz.

H318 Súlyos szemkárosodást okoz.

A CLP szerinti besoroláshoz tartozó rövidítések utáni számok az osztályon belüli kategóriát jelentik, nagyobb számok kisebb veszélyt jelentenek:

**Veszélyességi osztályok rövidítései:**

Metal Corr.: fémekre korrozív hatású,

Acut Tox. (oral): akut toxicitás, szájon keresztül;

Skin Corr.: bőrmarás/bőrirritáció;

Eye Dam.: súlyos szemkárosodás/szemirritáció;

**Adatlaptörténet:**

1.0: készült 2022.10. 28-án.

|  |
| --- |
|  |
|  | A biztonsági adatlapban alkalmazható/alkalmazott rövidítések és betűszók magyarázata és feloldása |
|  |
|  | ADN | **(**European Agreement concerning the International Carriage of Dangerous Goods by Inland Waterways**)** Európai megállapodás a veszélyes áruk nemzetközi belvízi szállításáról |
|  | ADR | (European Agreement concerning the International Carriage of Dangerous Goods by Road) A veszélyes áruk nemzetközi közúti szállításáról szóló európai megállapodás  |
|  | ÁK-érték | Megengedett átlagos koncentráció-érték |
|  | ATE | (Acute Toxicity Estimate) Becsült akut toxicitási érték. |
|  | BCF | (Bioconcentration Factor) Biokoncentrációs tényező |
|  | BOI | Biológiai oxigénigény: Az az oldott oxigénmennyiség, amely a vízben lévő szerves anyagok mikroorganizmusokkal történő lebontásához szükséges. |
|  | Bw | (Body Weight) Testtömeg |
|  | C&L | (Classification and Labelling) Osztályozás és Címkézés |
|  | CAS | (Chemical Abstracts Service) Vegyianyag Nyilvántartási Szolgálat |
|  | CK-érték | Megengedett csúcskoncentráció-érték. |
|  | CLP | (Classification, Labelling and Packaging) Osztályozás, címkézés és csomagolás (1272/2008/EK rendelet) |
|  | CMR | (Carcinogenic, Mutagenic or toxic to Reproduction) Rákkeltő, mutagén vagy reprodukciót károsító |

|  |  |  |
| --- | --- | --- |
|  | CSA | (Chemical Safety Assessment) Kémiai Biztonsági Értékelés |
|  | CSR | (Chemical Safety Report) Kémiai Biztonsági Jelentés |
|  | DMEL | (Derived Minimal Effect Level) Származtatott minimális hatást okozó szint |
|  | DNEL | (Derived No Effect Level) Származtatott hatásmentes szint |
|  | ECHA | (European Chemicals Agency) Európai Vegyianyag-ügynökség |
|  | Ecx | (Effective Concentration x%) Hatásos koncentráció x%.Az Ecx a vizsgált anyag azon koncentrációja, amely meghatározott időintervallum alatt válaszként x% mértékű változást idéz elő (pl. a növekedésben). |
|  | ErC50 | Ecx a szaporodási sebesség gátlására vonatkoztatva. |
|  | Edx | (Effective Dose x%) Hatásos dózis 10%. Az Edx a vizsgált anyag azon dózisa, amely meghatározott időintervallum alatt 10%-kal növeli egy válasz előfordulását. |
|  | EK | Európai Közösség |
|  | EU szám | A vegyi anyagok korábbi uniós szabályozási keretéből származó három európai anyagjegyzéket, az EINECS-t, az ELINCS-t és a NLP-jegyzéket együttesen EU-jegyzéknek nevezik. |
|  | ELINCS | (European List of Notified Chemical Substances) Törzskönyvezett Vegyi Anyagok Európai Jegyzéke |
|  | ES | (Exposure Scenario) Expozíciós forgatókönyv |
|  | IARC | (International Agency for Research on Cancer) Nemzetközi Rákkutató Ügynökség |
|  | IATA | (International Air Transport Association) Nemzetközi Légi Szállítási Szövetség |
|  | IMDG | (International Maritime Dangerous Goods) Nemzetközi Szabályzat Veszélyes Áruk Tengeri Fuvarozásáról |
|  | KOI | Kémiai oxigénigény. A vízben levő szerves és szervetlen anyagok kémiai lebontásához szükséges oxigénmennyiség. |
|  | LCx | (Lethal Concentration x%) Halálos koncentráció x% |
|  | LDx | (Lethal Dose x%) Halálos dózis x% |
|  | LOAEC | (Lowest Observed Adverse Effect Concentration) A megfigyelhető káros hatást okozó legalacsonyabb koncentráció. |
|  | LOAEL | (Lowest Observed Adverse Effect Level) A megfigyelhető káros hatást okozó legalacsonyabb szint. |
|  | LOEC | (Lowest Observed Effect Concentration) A megfigyelhető hatást okozó legalacsonyabb koncentráció. |
|  | LOEL | (Lowest Observed Effect Level) A megfigyelhető hatást okozó legalacsonyabb szint. |
|  | MK-érték | Maximális koncentráció-érték |
|  | NOEC  | (No observed effect concentration) Megfigyelhető hatást nem okozó koncentráció |
|   | NOEL | (No observed effect level) Megfigyelhető hatást nem okozó szint |
|  | NLP | (No-Longer Polymer) Polimernek nem minősülő anyag |
|  | NOAEL | (No Observed Adverse Effect Level) Megfigyelhető káros hatást nem okozó szint. |
|  | OECD | (Organisation for Economic Cooperation and Development) Gazdasági Együttműködési és Fejlesztési Szervezet |
|  | PBT | (Persistent Bioaccumulative and Toxic) Perzisztens, bioakkumulatív és mérgező |
|  | PNEC | Predicted No-Effect Concentration) Becsült hatásmentes koncentráció |
|  | ppm | egymilliomod rész  |
|  | REACH | (Registration, Evaluation, Authorisation and Restriction of Chemicals) Vegyi Anyagok Regisztrációja, Értékelése, Engedélyezése és Korlátozása |
|  | RID | Veszélyes Áruk Nemzetközi Vasúti Fuvarozásáról szóló Szabályzat |
|  | SVHC | (Substance of Very High Concern) Különös aggodalomra okot adó anyag |
|  | UVCB | (substance of unknown or variable composition, complex reaction products or biological materials) Ismeretlen szerkezetű vagy változó összetételű, összetett reakcióban keletkezett vagy biológiai eredetű anyagok |
|  | VOC | (Volatile organic compounds) Illékony szerves vegyületek |
|  | vPvB | (Very Persistent and very Bio-accumulative) Nagyon perzisztens és nagyon bioakkumulatív |

1. **C**lassification, **L**abelling and **P**ackaging, 1272/2008/EK rendelet és módosításai [↑](#footnote-ref-1)